
RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS SKLYPO PERDAVIMO VIEŠAJAI ĮSTAIGAI ŠIAULIŲ REGIONO ATLIEKŲ TVARKYMO CENTRUI NEATLYGINTINAI NAUDOTIS 
PAGAL PANAUDOS SUTARTĮ

2024 m.                                   d. Nr. T-
	Radviliškis	

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 8 straipsnio 1 dalimi, 3 dalies 1 punktu, Valstybinės žemės perdavimo neatlygintinai naudotis taisyklių, patvirtintų Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, 4.2 papunkčiu, Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m.  spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 60.1 papunkčiu, atsižvelgdama į VšĮ Šiaulių regiono atliekų tvarkymo centro 2024 m. lapkričio 8 d. ir 2024 m. lapkričio 19 d. prašymus „Dėl valstybinės žemės sklypo perdavimo panaudos pagrindais“ Radviliškio rajono savivaldybės taryba nusprendžia:
. Perduoti neatlygintinai naudotis VšĮ Šiaulių regiono atliekų tvarkymo centrui 0,3480 ha ploto žemės sklypą, kadastro Nr. 7172/0003:188, unikalus Nr. 4400-6446-8920, esantį Radviliškio r. sav., Šiaulėnuose, Dvaro g. 25B, pagal valstybinės žemės panaudos sutarties projektą, kuris yra neatskiriamoji šio sprendimo dalis.
. Nustatyti, kad žemės sklypas suteikiamas neatlygintinai naudotis 15 (penkiolikai) metų, skaičiuojant nuo sutarties sudarymo dienos.
. Įgalioti Radviliškio rajono savivaldybės merą pasirašyti valstybinės žemės panaudos sutartį bei kitus būtinus dokumentus, susijusius su šio sprendimo 1 punkto įgyvendinimu.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas gavus VšĮ Šiaulių regiono atliekų tvarkymo centro prašymą perduoti neatlygintinai naudotis kitos paskirties / atliekų saugojimo, rūšiavimo ir utilizavimo (sąvartynų) teritorijos naudojimo būdo žemės sklypą.
Sprendimo tikslas gauti Radviliškio rajono savivaldybės tarybos pritarimą perduoti neatlygintinai naudotis kitos paskirties valstybinės žemės sklypą (kadastro Nr. 7172/0003:188), esantį Radviliškio r. sav., Šiaulėnuose, Dvaro g. 25B, reikalingą didelių gabaritų atliekų surinkimo aikštelės įrengimui.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Vida Rodžianskienė. 
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 20 punkte numatyta išimtinė savivaldybės Tarybos kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Valstybinės žemės perdavimą neatlygintinai naudotis reglamentuoja Valstybinės žemės perdavimo neatlygintinai naudotis taisyklės, patvirtintos Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Perduodamo neatlygintinai naudotis žemės sklypo valstybinės žemės panaudos sutarties projektas, žemės sklypo planas, įsakymas dėl žemės sklypo formavimo ir pertvarkymo projekto tvirtinimo.

